b'\n_START_ARTICLE_\nJanez Be\xc5\xa1ter\n_START_SECTION_\n\xc5\xbdivljenje in delo\n_START_PARAGRAPH_\nJanez Be\xc5\xa1ter je doktoriral leta 1995 na smeri telekomunikacije na Fakulteti za elektrotehniko Univerze v Ljubljani. Od leta 1996 vodi Laboratorij za telekomunikacije (LTFE). V letu 2008 je bil izvoljen v naziv redni profesor. _NEWLINE_Njegovo znanstvenoraziskovalno delo obsega podro\xc4\x8dja naprednih tehnologij telekomunikacijskih omre\xc5\xbeij, vklju\xc4\x8denosti oseb s posebnimi potrebami v informacijsko dru\xc5\xbebo, zagotavljanje dostopnosti izobra\xc5\xbeevanja z e-u\xc4\x8denjem, optimizacijo konvergen\xc4\x8dnih aplikacij s poudarkom na ve\xc4\x8dpredstavnosti ter uvajanje internetnih storitev v zdravstvu, energetiki in \xc5\xa1olstvu. _NEWLINE_Je avtor ali soavtor ve\xc4\x8d patentnih prijav in osem podeljenih patentov. Aktivno je sodeloval pri ustanovitvi slovenske Tehnolo\xc5\xa1ke mre\xc5\xbee ICT, Centra odli\xc4\x8dnosti ICT, Kompeten\xc4\x8dnega centra Odprta komunikacijska platforma ter vzpostavitvi OpenLaba in Razvojnega centra IKT. Deluje v mednarodnih tehnolo\xc5\xa1kih povezavah in pobudah na podro\xc4\x8dju informacijsko-komunikacijskih tehnologij, jih uvaja v \xc5\xa1olstvo in gospodarstvo ter skrbi za vzpostavitev ekosistema talentov.'